Før T5PC var slått konkurs samlet advokat Olav Sylte sammen forsmådde medlemmer som hadde spyttet inn store beløp uten å få den lovede avkastning tilbake. Han rettet kritikk mot Økokrim for ikke å innledet etterforskning av T5PC til tross for mange tips. Han stilte spørsmål ved habiliteten til advokatselskapet Selmer som har blitt oppnevnt som bobestyrer for konkursboet etter T5PC. Bakgrunnen for kritikken var at Dennis Ekpete var ansatt i Selmer forut for sitt engasjement i T5PC. Sylte fikk også spørsmål om å representere T5PC-medlemmer som hadde satset svarte penger. Ved flere tilfeller skal det ha blitt overlevert store kontantbeløp til sentrale personer i T5PC.